XIX. ITEM EPISTOLA TRANSGRESSORIS ALVARO DIRECTA.
Ob meritum aeternae retributionis devovi me sedulum in lege Domini consistere. Ideoque superstitiosum duxi cunctorum canum rapidorum respondere latratibus. Tamen si in te fomitem quemdam ubi igniculus fidei accendi posset considerassem, forsitan tibi vel aliquid rescriberem, unde bene cognosceres, quod et tu qui compilator es, et illi de quorum libris haec traxistis, erratis. Pro hac tua Kartula falsiloqua possumus illud Virgilii dicere. Credimus? an qui amant, ipsi sibi somnia fingunt? Et alibi: Qui Barium non odit, amet tua carmina, Maevi; Atque idem jungat vulpes, et mulgeat hircos. Deus omnipotens, creator coeli et terrae, pius et gloriosus Deus, cui tu exprobrasti, ille sit ultor et vindex ex eo quod in eum dixisti . . . . . . . . . . . . . . . . . . . . . . . . . . .